തലസ്ഥാന നഗരസഭയ്ക്ക് കുരുക്കായി പട്ടികജാതി ക്ഷേമ ഫണ്ട് തട്ടിപ്പ് പ്രശ്നം ബിജെപി പരാതിയില് ദേശീയ പട്ടികജാതി കമ്മീഷന് അന്വേഷണം തിരുവനന്തപുരം: തിരുവനന്തപുരം നഗരസഭയിലെ പട്ടികജാതി ക്ഷേമ ഫണ്ട് വിഷയത്തില് ദേശീയ പട്ടികജാതി കമ്മീഷന് പരാതി നല്കി ബിജെപി സംസ്ഥാന പ്രസിഡന്റ് കെ.സുരേന്ദ്രന്. പട്ടികജാതി ക്ഷേമ ഫണ്ട് തട്ടിപ്പ് അന്വേഷിക്കണമെന്നും സംസ്ഥാനത്തെ പട്ടികജാതി ക്ഷേമ ഫണ്ട് വിനിയോഗത്തിനെ സംബന്ധിച്ച് സോഷ്യല് ഓഡിറ്റിംഗ് നടപ്പിലാക്കാണമെന്നുമാണ് ദേശീയ പട്ടികജാതി കമ്മീഷന് ചെയര്മാന് വിജയ് സാംപ്ളേക്ക് നല്കിയ പരാതിയില് കെ.സുരേന്ദ്രന് ആവശ്യപ്പെട്ടത്. തുടര്ന്ന് കമ്മീഷന് പരാതിയില് കേസെടുത്തു. ഫണ്ട് തട്ടിപ്പിനെ സംബന്ധിച്ച് 15 ദിവസത്തിനകം വിശദീകരണം നല്കാന് നഗരസഭ അധികൃരോടും സാമൂഹ്യക്ഷേമ വകുപ്പ് ഡയറക്ടറോടും കമ്മീഷന് ആവശ്യപ്പെട്ടു. ജൂലായ് 28ന് ഡല്ഹിയിലെത്തിയാണ് കെ.സുരേന്ദ്രനും മറ്റ് നേതാക്കളും ദേശീയ പട്ടികജാതി കമ്മീഷന് ചെയര്മാന് പരാതി നല്കിയത്.